Συζήτηση:Φραγκούλης Φράγκος

message: Αμφισβητώ την ουδετερότητα του λήμματος γιατί:
Η παράγραφος ==Κριτική== καταλαμβάνει το 1/3 του λήμματος και αφορά κριτική από ένα εξωκοινοβουλευτικό κόμμα (Οικολόγοι Πράσινοι) που δεν εκπροσωπείται στη βουλή γιατί έχει λιγότερο του 3%. Οι πηγές αφορούν την κριτική των Οικολόγων Πρασίνων και την ανακοίνωση του παρατηρητηρίου του Ελσίνκι. Στην ανακοίνωση του παρατηρητηρίου του Ελσίνκι, δεν ασκείται καμία κριτική στον Φράγκο και απλά αναφέρεται ότι κατέθεσε. Στην ίδια πηγή αναφέρεται ότι ζήτησε να καταθέσει και ο Καμμένος αλλά το διακστήριο αρνήθηκε. Άρα έχουμε την απόφαση του διακστηρίου να επιτρέψει σε άνδρες των σωμάτων ασφαλείας να καταθέσουν για την υπόθεση, επειδή προφανώς έκρινε ότι ήταν αρμόδιοι επί του θέματος. Ο Φράγκος δε, ως επίτιμος αρχηγός ΓΕΣ είχε την έννοια του φυσικού προϊσταμένου τους και φυσικά κατέθεσε για τον πρότερο έντιμο βίο τους και όχι γι αυτά καθ' αυτά τα συνθήματα, ως όφειλε λόγω καθήκοντος. 
Ενώ δηλαδή, το Παρατηρητήριο του Ελσίνκι δεν κατηγορεί ή δεν σχολιάζει αρνητικά κάποιον ο οποίος κατέθεσε υπέρ των κατηγορουμένων (προφανώς αναγνωρίζοντας ότι όφειλε να το κάνει ως εκ της θέσης του), έχουμε την κριτική των εξωκοινοβουλευτικών Οικολόγων Πράσινων ως ιδιαίτερα σημαίνον γεγονός. Δηλαδή, η ΝΔ, ο ΣΥΡΙΖΑ, το ΠΑΣΟΚ και η ΔΗΜΑΡ, αν είχαν κάποιο πρόβλημα, δεν θα το ανέφεραν στη συζήτηση για την υπηρεσιακή κυβέρνηση, και ασχολούμαστε με μια ομάδα που ενδεχομένως επιχειρεί να στρέψει τα φώτα της δημοσιότητας πάνω της ενόψει προεκλογικής περιόδου;
Αυτό που προτείνω είναι να τοποθετηθεί η κριτική στο άρθρο σε συνέχεια των βιογραφικών του στοιχείων και σε μικρότερη έκταση φυσικά, έτσι ώστε το άρθρο να είναι ισορροπημένο. Και φυσικά, να διαγραφούν τα συνθήματα, τα οποία σε καμία πηγή δεν αναφέρεται ότι ο Φράγκος τα ενστερνίζεται. 
Έτσι όπως είναι τώρα είναι ξεκάθαρα POV.  
Χρήστης:Pyraechmes φωτιά με Βαρδάρη στην υποκρισία!! (συζήτηση) 18:10, 22 Μαΐου 2012 (UTC)
Δηλαδή υποστηρίζεις ότι η υποστήριξη των ΟΥΚ στα συνθήματα Ελληνας γεννιέσαι, δεν γίνεσαι ποτέ, το αίμα σου θα χύσουμε, γουρούνι Αλβανέ κλπ κατά την δίκη δεν είναι αξιομνημόνευτο γεγονός για την βιογραφία του; Πως παρουσιάζεται το POV? Ggia (συζήτηση) 18:17, 22 Μαΐου 2012 (UTC)
1.Αν ήταν αξιομνημόνευτο, θα το μνημόνευαν και άλλοι εκτός από τους Οικολόγους Πράσινους. Δεν το επιλέγουμε εμείς.
 
2.Δεν τους υποστήριξε για τα συνθήματα, τους υποστήριξε για τον πρότερο έντιμο βίο τους (εφόσον ο ίδιος πίστευε ότι ήταν τέτοιος). Προφανώς αυτοί οι άνδρες πίστευαν ότι έτσι κάναν τη δουλειά τους. Αν αυτό είναι παράνομο, να τιμωρηθούν. Αλλά νομίζω ότι δικαιούνται υπεράσπισης, και μάλιστα από τον φυσικό τους προϊστάμενο, εφόσον είναι έντιμοι κατά τα άλλα στη δουλειά τους.
replies: text: Δες το αλλιώς: Αν ένας αστυνομικός στην προσπάθειά του να καταδιώξει έναν ληστή, πατήσει κάποιον :πεζό με το όχημα, θα κατηγορηθεί φυσικά για φόνο εξ αμελείας. Αν ο προϊστάμενός του πάει και :καταθέσει ότι είναι καλός στη δουλειά του και κυνηγούσε έναν κλέφτη, προκειμένου να δειχτεί :επιείκεια στην ποινή, δεν είναι λιγάκι ακραίο να κατηγορείται ο υπερασπιστής τους ως δολοφόνος;;; 
3.Ποιά πηγή αναφέρει ότι ο Φράγκος συνυπογράφει τα συνθήματα;
Χρήστης:Pyraechmes φωτιά με Βαρδάρη στην υποκρισία!! (συζήτηση) 21:20, 22 Μαΐου 2012 (UTC)
replies: text: :Το να υπερτονίζεται ένα θέμα είναι ξεκάθαρο pov. Η εξιστόρηση του γεγονότος είναι αρκετή με την περιγραφή 'ρατσιστικά συνθήματα' που προκάλεσαν την κοινή γνώμη. Τι ήταν συνθήματα ακριβώς αυτά τα συνθήματα, σίγουρα μπορεί να ενδιαφέρει τον κουτσομπολίστικο τύπο, αλλά σίγουρα όχι κάτι που θέλει να ονομάζεται εγκυκλοπαίδεια.Alexikoua 21:48, 22 Μαΐου 2012 (UTC)
Πως τεκμηριώνεται η τελευταία πρόταση περί Ντουσκα από τις πηγές;--Diu (συζήτηση) 20:51, 31 Μαΐου 2012 (UTC)
Άκυρο. Έχει γραφεί απλώς λανθασμένα το επώνυμο. Τόσκας αντί για Ντούσκας.--Diu (συζήτηση) 20:53, 31 Μαΐου 2012 (UTC)

message: Όσον αφορά τα του Τόσκα, νομίζω ότι δεν μπορούμε σε ένα άρθρο να λέμε τί είπε ο ένας και ο άλλος, και ειδικά όταν πρόκειται για ένα πρόσφατο ή τρέχον θέμα που δεν έχει κατασταλάξει και κριθεί από την ιστορία. Είναι χρήση πρωτογενούς πηγής σε αλληλοκατηγορίες και φυσικά δεν είναι καθόλου εγκυκλοπαιδικό. Το ορθό και συμβατό με τις οδηγίες σε αυτές τις περιπτώσεις είναι να χρησιμποιούνται δευτερογενείς πηγές που να περιγράφουν τα γεγονότα καί πλήρως, καί σαφώς, καί όσο το δυνατό αντικειμενικότερα. Αλλιώς η πληροφόρησή μας για το θέμα θα είναι ελλιπής, ανακριβής, αποσπασματική, με έλλειψη αξιολόγησης και γενικώς μακριά από το πνεύμα μιας εγκυκλοπαίδειας. Ο Τόσκας για παράδειγμα λέει ότι ο Φράγκος φταίει γιατί έχει προσωπικό συμφέρον. Αν όμως ξέρουμε ότι εκτός από τον Φράγκο υπήρχαν κι άλλοι που αντιδρούσαν και ο καθένας ενδεχομένως για διαφορετικούς λόγους, αντιλαμβανόμαστε ότι η κατηγορία του Τόσκα είναι μετέωρη. Επειδή όμως εμείς δεν κάνουμε πρωτότυπη έρευνα, δεν υπάρχει λόγος να γράφουμε οποιαδήποτε ανακρίβεια λέει ο καθένας και μετά να προσπαθούμε να την εντάξουμε στο γενικό πλαίσιο της πραγματικής ροής και διάστασης των γεγονότων. Βρίσκουμε μια δευτερογενή πηγή που εξηγεί επαρκώς το τί περίπου έγινε και την βάζουμε. Χρήστης:Pyraechmes κερνάω γράπα Παιονίας ... (συζήτηση) 08:39, 9 Ιουνίου 2012 (UTC)
thread_title:  Τόσκας 

message: Αξιότιμοι υπεύθυνοι του wikipedia
Κάθε υπεύθυνο και σοβαρό ιστολόγιο όπως είναι το δικό σας , σίγουρα εμφορείται από κάποιες αρχές που το κατατάσσουν στα αξιόλογα και πλέον ευανάγνωστα.
Αυτές οι αρχές είναι η αντικειμενικότητα, η ολοκληρωμένη και όχι μονομερής πληροφόρηση, η ανίχνευση και η αποδοχή ή μη των εισαγόμενων πληροφοριών και τέλος η προστασία ατόμων από άδικες και κακόβουλες επιθέσεις.
Εσείς , καλύτερα από όλους γνωρίζετε το αξίωμα «η μισή αλήθεια είναι πιο επικίνδυνη από το  ψέμα »
Αφορμή για αυτήν την εισαγωγή μου αποτέλεσε η εντελώς τυχαία περιήγηση στο ιστολόγιό  σας και συγκεκριμένα στο λήμμα που αναφέρετε στον πρώην Α/ΓΕΣ και υπηρεσιακό Υπουργό Εθνικής Άμυνας κ. Φράγκο Φραγκούλη.
Διαπίστωσα και αισθάνθηκα   δίκαια θλίψη διότι καταθέτετε ένα φτωχό βιογραφικό με περιορισμένη παράθεση των θετικών στοιχείων του ενώ ταυτόχρονα στα παροράματα και στις βιβλιογραφικές αναφορές σας παραθέτετε αρνητικά στοιχεία αναπόδεικτα, προερχόμενα από άτομα τα οποία έχουν απαξιωθεί κοινωνικά και πολιτικά.
Αποφεύγετε να καταθέσετε ‘\έστω και δειγματοληπτικά τα όσα θετικά καταγράφονται τόσο από απλό κόσμο όσο και από διάφορα ιστολόγια και αξιόλογα έντυπα(Επίκαιρα κ.α.)
Ακόμα και όσοι τον αντιπαλεύονται του αναγνωρίζουν την υψηλή του νοημοσύνη , την ταχύτητα από μέρους του λήψης αποφάσεων και την αγάπη του για την Πατρίδα.
Αυτά ασφαλώς δεν ήταν χαρίσματα που θα μπορούσαν να του τα συγχωρήσουν μικρόψυχοι και χαμηλής νοημοσύνης πολιτικοί.
Ιστορικά μνημειώδη τα έργα εθνικής αμυντικής σημασίας που οραματίστηκε και πραγματοποίησε με τη βοήθεια του Μηχανικού και με την άριστη αξιοποίηση έμψυχου επιστημονικού προσωπικού από τους υπηρετούντες κληρωτούς. (αντιαρματική τάφρος και άλλα αμυντικά έργα) 
Αποφεύγετε να καταθέσετε πως καταρρίπτονται αιτιάσεις και συκοφαντίες (τηλεοπτική αντιπαράθεση Μπεγλίτη –Φράγκου) καθώς και απόψεις από το σύνολο του κόσμου για το τεράστιο έργο που πραγματοποίησε ο κ. Φράγκος στο μικρό διάστημα που διετέλεσε Υπηρεσιακός Υπουργός Άμυνας.
Χωρίς να θέλω να προβώ σε υποδείξεις θα ήθελα να σας καταθέσω τα ακόλουθα:
1.	Ο Στρατηγός  δεν είναι απόστρατος του Πυροβολικού αλλά του Πεζικού , ενώ παρακολούθησε το σύνολο των Σχολείων του Στρατού και είναι εν ενεργεία Αλεξιπτωτιστής. Υπηρέτησε ως Διοικητής Υπομονάδας και Μονάδας των Ειδικών Δυνάμεων και ως Στρατιωτικός Ακόλουθος στην Ελληνική Πρεσβεία στην Aγκυρα. Είναι απόφοιτος της Ανωτάτης Σχολής Πολέμου και του NATO DEFENCE COLLEGE (NADEFCOL). Υπηρέτησε ως Επιτελής σε Σύνταγμα, σε Μεραρχία, στο Γενικό Επιτελείο Στρατού και στο Γενικό Επιτελείο Εθνικής Aμυνας (ΓΕΕΘΑ). Διετέλεσε Διοικητής της 32 Ταξιαρχίας Πεζοναυτών τα έτη 2002 - 2003.Το 2003 ανέλαβε τα καθήκοντα του Διευθυντού Πολιτικής Σχεδίων και Εκμετάλλευσης στο ΓΕΕΘΑ. Το 2004 προήχθη σε Υποστράτηγο και ανέλαβε τα καθήκοντα του Διευθυντού Διακλαδικής Διεύθυνσης Στρατιωτικών Πληροφοριών. Το έτος 2006, ανέλαβε τη Διοίκηση της XVI M/Κ ΜΠ. Το 2007 προήχθη στο βαθμό του Αντιστρατήγου και ανέλαβε τη Διοίκηση του Β΄ ΣΣ 
2.	Δεν αναφέρετε ότι  το 2008 ανέλαβε τη Διοίκηση της 1ΗΣ Στρατιάς. 
3.	Μιλάει την αγγλική, την τουρκική και την ρωσική γλώσσα. Είναι τελειόφοιτος του Νομικού Τμήματος της Νομικής Σχολής Αθηνών και κάτοχος μεταπτυχιακών τίτλων στο Ευρωπαϊκό Δίκαιο και Ανάπτυξη, στις Διεθνείς και Ευρωπαϊκές Σπουδές και στο Περιβάλλον και Βιώσιμη Ανάπτυξη - Ασφάλεια του Παντείου Πανεπιστημίου. Έχει συγγράψει διάφορα ιστορικά βιβλία .
4.	Λανθασμένα αναφέρεται στο ιστολόγιό σας ότι ο κ. Φράγκος έχασε την δικαστική μάχη με τα ιστολόγια τα οποία συκοφαντούσαν και εκτόξευαν προσβλητικές εκφράσεις και υπονοούμενα για την κόρη του κ. Ευτυχία Φράγκου , δημοσιογράφου. Η αλήθεια είναι ότι επιβλήθηκαν σε πρώτο βαθμό περιοριστικοί όροι στους blogger και ασφαλιστικά μέτρα.
5.	Εάν περιηγηθείτε και σε άλλες ιστοσελίδες επίσημες και σοβαρές θα βλέπατε σε ένα ποσοστό καθολικής παραδοχής και καταξίωσης τουλάχιστον 95% ότι ο Στρατηγός θεωρείται το πιο αξιόπιστο και αποδεκτό πρόσωπο γι α να αναλάβει την θέση του Υπουργού Άμυνας, ενώ θα μπορούσατε να διαπιστώσετε την αναγνώρισή του σαν έναν ΗΓΕΤΗ από τους πιο ικανούς αξιωματικούς των Ενόπλων Δυνάμεων που γνωρίζει άριστα την στρατιωτική διπλωματία και είναι Αρχηγός που κάνει προτάσεις και δεν ασχολείται με τα παραπολιτικά.Στράτηγος – καταδρομέας γνωρίζει πολύ καλά την τουρκική απειλή και βρίσκονταν μόνιμα στην πρωινή ενημέρωση της υπηρεσίας πληροφοριών της Τουρκίας . Με αποτέλεσμα να μπαίνει εμπόδιο στα σχέδια ορισμένων οι οποίοι δεν δίστασαν προ καιρού να ζητήσουν ακόμα την μεσολάβηση υπερατλαντικού παράγοντα για να απομακρυνθεί από το στράτευμα (!!!).
6.	Και το κυριότερο, μερίδα του τύπου(???) που έχει διακριθεί και στο παρελθόν στον πόλεμο των εξοπλισμών, έβαλε στόχο της τον κ. Φραγκο, κατηγορώντας τον μεταξύ άλλων ότι «/δεν κάνει την παραμικρή προσπάθεια να μειώσει τα στρατόπεδα και άρα το κόστος λειτουργίας του Στρατού/» (!!!) – πάλι καλά που δεν θέλουν και την κατάργηση του …Στρατού για να κάνουμε οικονομία.Ποια είναι η αλήθεια; Ο κ. Φραγκούλης αντιδρά στην προώθηση εξοπλιστικών προγραμμάτων και ενοχλεί έτσι μερικούς που ενδιαφερόντουσαν για το καλό των Ενόπλων Δυνάμεων και της τσέπης τους και επί προηγούμενων κυβερνήσεων.
7.	Επί ημερών του κ. Φράγκου υπήρξαν τα αξιότερα Ανώτατα Στρατιωτικά Συμβούλια και οι κρίσεις πραγματοποιούνταν σε μηδενικό χρόνο , δίκαια και αξιοκρατικά, γεγονός μη αποδεκτό σε ελάχιστους οι οποίοι εξέφραζαν την δυσαρέσκειά τους με καταγραφή ανακριβειών και προσβλητικών εκφράσεων εναντίον των μελών της οικογένειας Φράγκου.
Συγχωρείστε την ενόχλησή μου και δυσαρέσκεια , αλλά ως ένας από τους αναγνώστες του λίαν σοβαρού και αξιόπιστου ιστοχώρου σας, θεώρησα υποχρέωσή μου να καταθέσω όλα τα παραπάνω για την αποκατάσταση της αλήθειας
Με εκτίμηση 
Αγάπη για την Ελλάδα
Ορθώς παρεμβαίνετε για να εκθέσετε την άποψή σας και τα στοιχεία του βιογραφικού του Φράγκου. Επειδή όμως η βικιπαίδεια στηρίζεται σε συνεισφορές εθελοντών επωνύμων ή ανωνύμων, θα μπορούσατε να συμβάλετε ο ίδιος στον εμπλουτισμό του άρθρου με συνεισφορές και αντίστοιχες τεκμηριώσεις από τα μέσα που επικαλείστε. Η τεκμηριωμένη συνεισφορά είναι καλοδεχούμενη (όποια κι αν είναι η άποψη του συντάκτη). Χρήστης:Pyraechmes ο υβριδικός (για εξοικονόμηση φαιάς ουσίας!)... (συζήτηση) 20:04, 14 Σεπτεμβρίου 2012 (UTC)
thread_title:  Aποκατάσταση βιογραφικού Φράγκου Φραγκούλη 

message: Κατ αρχάς θα ήθελα να σας συγχαρώ για την ανάρτηση της επεξεργασίας του κειμένου μου για τον Στρατηγό Φρ. Φράγκο. Όπως υποστήριξα εξ αρχής, είστε ιδιαίτερα σοβαρός αξιόλογος και αντικειμενικός ιστοχώρος. Οι ενέργειές σας τιμούν και πιστεύω οι αναγνώστες σας να είναι απόλυτα ικανοποιημένοι με την ενημέρωσή σας. Ως απάντηση των όσων κατέθεσα, έλαβα την πρόσκληση να τα επιβεβαιώσω με στοιχεία τα οποία έχουν δημοσιευτεί στον έντυπο και ηλεκτρονικό τύπο.Πολύ ορθή η πρότασή σας. Ανταποκρινόμενος στο κάλεσμά σας αυτό σας καταθέτω στη συνέχεια κάποια από το πλήθος των άρθρων που μπορούν να αντληθούν από το διαδίκτυο  μαζί με την πηγή και την αντίστοιχη ημερομηνία. Σας ευχαριστώ για ακόμη μία φορά για την αντικειμενική σας ενημέρωση, ελπίζοντας ότι τοποθετώ έστω και ένα μικρό λιθαράκι στην προσπάθειά σας αυτή
Κρατείστε τον Φράγκο Φραγκούλη στο Υπουργείο Εθνικής Άμυνας
20/6/12 | 2 σχόλια | 0 απαντήσεις | 353 εμφανίσεις
Δημοσιογράφοι που καλύπτουν το ρεπορτάζ του Πενταγώνου και ανώτατοι αξιωματικοί του ελληνικού στρατού τονίζουν ότι όσα έγιναν τον τελευταίο μήνα στον τομέα της εθνικής άμυνας δεν έγιναν τα τελευταία δέκα χρόνια. Επισημαίνουν ότι η παρουσία του Φράγκου Φραγκούλη σε αυτό το νευραλγικό πόστο έδωσε άλλη πνοή στην αμυντική θωράκιση της χώρας. Ο ίδιος όταν ακόμη ήταν αρχηγός ΓΕΕΘΑ είχε δώσει το στίγμα των προθέσεών του και προχώρησε στην υλοποίηση καθοριστικών μέτρων για την αναβάθμιση της δυναμικής των ελληνικών ενόπλων δυνάμεων. Κορυφαία στρατιωτικά στελέχη δηλώνουν ότι η παρουσία του και μόνο στην καρέκλα του Υπουργού Εθνικής Άμυνας αναπτέρωσε το ηθικό των ενστόλων και προκάλεσε ανησυχία στην Άγκυρα.
Τι έκανε ο Φράγκος τις 40 ημέρες που ήταν υπουργός;
Στις 18 Μαΐου ο υπουργός εθνικής άμυνας Φράγκος Φραγκούλης «έκοψε» με συνοπτικές διαδικασίες οποιαδήποτε πιθανότητα να αναλάβει τουρκική εταιρεία την πυρόσβεση. Αυτή ήταν η πρώτη απόφαση του στρατηγού ως ΥΕΘΑ, καθώς σε επικοινωνία του με τον υπουργό Προστασίας του Πολίτη τόνισε ότι υπάρχουν σοβαρά θέματα ασφάλειας και ζήτησε να αποκλειστεί οποιαδήποτε δυνατότητα να πετάξουν ελικόπτερα τουρκικών συμφερόντων πάνω από την Ελλάδα.
-Στις 20 Μαΐου ο Σκοπιανός υπουργός άμυνας ζήτησε να συναντηθεί με τον κ. Φράγκο για να συζητήσουν το θέμα της ένταξης των Σκοπίων στο ΝΑΤΟ. Ο κ. Φράγκος σε μία κίνηση επίδειξης ισχύος αρνήθηκε να τον δει.
-Στις 21 Μαΐου μιλώντας σε ομογενείς του Σικάγο ο κ. Φράγκος δήλωσε: «Είμαστε έτοιμοι να αντιμετωπίσουμε κάθε απειλή».
-Στις 22 Μαΐου έτριξε τα δόντια στους Τούρκους δίνοντας εντολή να ενεργοποιηθεί η αεράμυνα της Ελλάδας.
-Στις 24 Μαΐου δήλωσε από την επιμνημόσυνη δέηση του Κώστα Ηλιάκη ότι «δεν πέθανε από συνωστισμό στον αέρα του Αιγαίου».
-Στις 25 Μαΐου βρέθηκε στον Έβρο και επιθεώρησε το έργο της τάφρου (έργο για να ανακόψει την χερσαία επέμβαση των Τούρκων στη χώρα μας) δηλώνοντας ότι «δεν αφήνουμε σε κανέναν να αμφισβητήσει την εθνική μας κυριαρχία». Έδωσε εντολή να προχωρήσει το έργο που ο ίδιος ξεκίνησε λίγα χρόνια νωρίτερα.
-Ταξίδεψε σε όλα τα σημεία μείζονος αμυντικής σημασίας για την Ελλάδα και επιθεώρησε ο ίδιος τις στρατιωτικές μονάδες ζητώντας αναλυτική ενημέρωση για την επιχειρησιακή τους ετοιμότητα.
-Στις 12 Ιουνίου βρέθηκε στον Αη Στράτη για την επιμνημόσυνη δέηση του υποσμηναγού Νικόλαου Σιαλμά, στο χώρο του μνημείου πεσόντων αεροπόρων.
-Στις 15 Ιουνίου με εισήγηση Φράγκου το ΚΥΣΕΑ αποφάσισε να εγκρίνει την προμήθεια 4.500 βλημάτων των 120 χλστ. DM53 διατρητικού τύπου APFDS. Ο υπουργός θέλησε πριν φύγει να αφήσει με πυρομαχικά τα άρματα μάχης.
Αυτές είναι κάποιες από τις αποφάσεις του Φράγκου Φραγκούλη που έγιναν γνωστές στις σαράντα ημέρες που ανέλαβε το χαρτοφυλάκιο του υπουργείου Εθνικής Άμυνας. Στην Ελλάδα της παρακμής τέτοιοι άνθρωποι δεν αξιοποιούνται. Απομακρύνονται από θέσεις εξουσίες γιατί θεωρούνται επικίνδυνοι. Όσο στης Ελλάδας τον κόρφο θα φωλιάζουν ηγέτες προδότες, τέτοιες ηγετικές φυσιογνωμίες θα καρατομούνται και θα διώκονται. Αν είστε Έλληνες κρατείστε τον Φράγκο Φραγκούλη στο Υπουργείο Εθνικής Άμυνας.
ΑΝΙΧΝΕΥΣΕΙΣ  Πηγή: http://www.thestival.gr
Category: Ειδησεις
 EKĖO στην κατηγορία ΕΝΟΠΛΕΣ ΔΥΝΑΜΕΙΣ, 
Τα ακαδημαϊκά προσόντα του σημερινού Αρχηγού ΓΕΣ, του Στρατηγού Φραγκούλη Φράγκου, δύσκολα μπορεί κάποιος να τα αμφισβητήσει. Γεννημένος στην Κομοτηνή το 1951, μιλάει άψογα την τουρκική γλώσσα. Γνωρίζει άπταιστα αγγλικά και ρώσικα, είναι τελειόφοιτος της Νομικής Σχολής Αθηνών, έχει μεταπτυχιακάστο Ευρωπαϊκό Δίκαιο και στις Διεθνείς και Ευρωπαϊκές Σπουδές από το Πάντειο Πανεπιστήμιο. Επίσης είναιδιδάκτωρ Γεωπολιτικής στο Ιόνιο Πανεπιστήμιο
Εξίσου εντυπωσιακή είναι η στρατιωτική του καριέρα αφού είναι  Αξιωματικός Ειδικών Δυνάμεων,αλεξιπτωτιστής και διετέλεσε διοικητής της 32ης Ταξιαρχίας Πεζοναυτών. Ένα ατύχημα κατά τη διάρκεια πτώσης με αλεξίπτωτο, τον ανάγκασε να εγκαταλείψει τις Ειδικές Δυνάμεις και να στρέψει το ενδιαφέρον του στον τομέα των πληροφοριών. Από το 1998 έως το 2001, υπηρέτησε ως Ακόλουθος Άμυνας στην Άγκυρακαι το 2004 ανέλαβε επικεφαλής της Διακλαδικής Διεύθυνσης Στρατιωτικών Πληροφοριών. Από τις 6 Αυγούστου 2009, είναι Αρχηγός ΓΕΣ.
Ένας Διδάκτορας-Στρατηγός στην ηγεσία του Γενικού Επιτελείου Στρατού αποτελεί τον καλύτερο σύμβουλο του ΥΕΘΑ κ.Ευάγγελου Βενιζέλου σε θέματα στρατιωτικής επιστήμης και Ανωτάτων Στρατιωτικών Εκπαιδευτικών Ιδρυμάτων. Ελπίζουμε σύντομα να επιτραπεί η εκπόνηση διδακτορικών διατριβών  σε θέματα στρατιωτικών επιστημών στα Ανώτατα Στρατιωτικά Εκπαιδευτικά Ιδρύματα όπως τους αξίζει. Σίγουρα οι εξαιρετικές σπουδές του Ακαδημαϊκού Στρατηγού Φράγκου Φραγκούλη θα φανούν ανεκτίμητες προς την κατεύθυνση αυτή. 
ΑΘΗΝΑ  Ελληνικό Κεντρο ελέγχου όπλων 14Μαίου 2010
Ο Στργος Φ. Φράγκος να παραμείνει στο ΥΠΕΘΑ για να κοιμούνται ήσυχοι οι Έλληνες
Δημοσιευμένο από EKĖO στην κατηγορία ΕΘΝΙΚΑ ΘΕΜΑΤΑ, Ετικέτες: ΣΣΕ, Σχολή Ευελπίδων, Τουρκία, ΥΠΕΘΑ, Φραγκούλης Φράγκος
Η πρόσφατη ευχή του ΥΕΘΑ Στρατηγού Φραγκούλη Φράγκου «…να λειτουργήσει η Δημοκρατία…» ερμηνεύθηκε ποικιλοτρόπως. Η ερμηνεία που το EKEO δίνει στη δήλωση αυτή είναί ότι ο Στρατηγός Φράγκος ανησυχεί για τη διαταραγμένη κατάσταση στο εσωτερικό της χώρας. Μετριοπαθής, πατριώτης και κυρίως δημοκράτης αντιλαμβάνεται τόσο ως Στρατηγός όσο και ως ακαδημαϊκός δάσκαλος ότι υπάρχουν ανθελληνικές δυνάμεις που ίσως επιθυμούν τη διασάλευση της δημοκρατίας και του κοινοβουλευτισμού (μια διαπίστωση που κάνουν πολλοί Έλληνες σήμερα). Οι φωνές που καλούν σε ένοπλο επαναστατικό αγώνα, οι δημόσιες επιθέσεις εναντίον της Στρατιωτικής Σχολής Ευελπίδων και των στελεχών της, η προσπάθεια απαξίωσης των Ελλήνων αξιωματικών (που όμως παραμένουν ακόμη ψηλά στη συνείδηση του Ελληνικού Λαού) είναι σημεία που δεν μπορούν να αφήσουν κανένα Στρατηγό αδιάφορο και ιδιαίτερα αυτόν που έχει ταυτόχρονα και τη θέση του Υπουργού Εθνικής Άμυνας. Η αλήθεια είναι ότι, πάντα κατά την άποψη τουEKEO, ο υπηρεσιακός ΥΕΘΑ τοποθετήθηκε στη θέση αυτή κυρίως λόγω της τεράστιας εμπειρίας του και τον έλεγχο που έχει επί των δομών των Ενόπλων Δυνάμεων. Ένας άλλος λόγος όμως είναι διότι όλοι οι πολιτικοί αντιλήφθηκαν ότι μόνο αυτός με την εμπειρία και το κύρος του θα μπορέσει να εμπνεύσει και να πείσει τα Στελέχη των Ενόπλων Δυνάμεων και των Σωμάτων Ασφαλείας ότι δεν θα υπάρξει καμία περιθωριοποίηση, κανένας διωγμός, καμία εμπάθεια εναντίον τους ανεξάρτητα με το ποιο κόμμα θα επικρατήσει.
Τα Στελέχη των Ενόπλων Δυνάμεων σήμερα ανησυχούν διαπιστώνοντας ότι τα στρατιωτικά ιδεώδη και το εθνικό φρόνημα καταγγέλλονται ως φασιστικές αντιλήψεις από ορισμένους που αναζητούν κίβδηλα τρόπαια για το «δημοκρατικό» τους πολιτικό τοίχο στο facebook και την ιστοσελίδα τους. Όμως η έννοια του Έθνους και της Πατρίδας είναι συνυφασμένες με τη δομή και την ισχύ των Ενόπλων Δυνάμεων. Κάθε προσπάθεια αποχρωματισμού των Ενόπλων Δυνάμεων από τις ιδέες αυτές είναι αφελής και επικίνδυνη αφού θα διασαλεύσει τη συνοχή του Στρατού που αντλεί τη δύναμη του από τις δύο αυτές έννοιες. Επίσης, η Ορθοδοξία που πάντα έπαιζε το ρόλο του καταλύτη και του πολλαπλασιαστή ισχύος στις Ένοπλες Δυνάμεις πρέπει να συνεχίσει να παίζει το ρόλο της. Αν δεν υπήρχε η Ορθοδοξία στην Ελλάδα θα έπρεπε να την εφεύρουμε διότι «στα χαρακώματα του πολέμου δεν υπάρχουν άθεοι».
Η γενικότερη εντύπωση που υπάρχει είναι ότι ο σημερινός υπηρεσιακός Υπουργός Εθνικής Άμυνας είναι η άριστη λύση για το συγκεκριμένο υπουργείο ο οποίος όμως δεν πρέπει να αντικατασταθεί ακόμη και αν προκύψει κάποια κυβέρνηση συνεργασίας μετά τις εκλογές. Κανένας υπουργός δεν θα μπορέσει να εμπνεύσει τους στρατιωτικούς όσο ο Στρατηγός Φράγκος στην περίοδο που διανύουμε. Από την άλλη μεριά, οι Τούρκοι τον σέβονται και αντιλαμβάνονται ότι είναι πολύ υπερήφανος να επιτρέψει οποιαδήποτε πρόκληση. Με άλλα λόγια ο Φράγκος «δεν δέχεται μύγα στο σπαθί του» (όσοι έχουν συνεργαστεί μαζί του το ξέρουν!) και θα απαντήσει σίγουρα και ακαριαία στις προκλήσεις των Τούρκων. Ο Ερντογάν και οι Πασάδες του Τουρκικού Στρατού το γνωρίζουν αυτό αν και τους το θύμισε ο ΥΕΘΑ πρόσφατα με την έκφραση του για τις Ελληνικές Ένοπλες Δυνάμεις: «Ναι μεν δύναμη αποτροπής, αλλά ισχυρή, σιωπηλή στρατιωτική δύναμη που εάν απαιτηθεί θα κάνει εκκωφαντικό θόρυβο».
ΑΘΗΝΑ  Ελληνικό Κεντρο ελέγχου όπλων 11 ιουνίου 2012
Απίστευτη αποδοχή των Ελλήνων για τον ΥΕΘΑ Στργο Φραγκούλη Φράγκο – Ο πιο δημοφιλής στην υπηρεσιακή κυβέρνηση!
Δημοσιευμένο από EKĖO στις 12 Ιουνίου 2012
Πολλαπλασιάζονται συνεχώς τα άρθρα που αφορούν τη δημοτικότητα του υπηρεσιακού ΥΕΘΑ Στρατηγού Φραγκούλη Φράκου. Η αποδοχή των Ελλήνων Πολιτών είναι απίστευτη και τα σχόλια που εμφανίζονται κάτω από τα σχετικά άρθρα πρωτοφανή. Δεν υπάρχει καμία αμφιβολία ότι είναι το πιο δημοφιλές μέλος της υπηρεσιακής κυβέρνησης και ο πιο κατάλληλος να παραμείνει Υπουργός Εθνικής Άμυνας και μετά τις εκλογές. Αναδημοσιεύουμε τμήμα πρόσφατου άρθρου και παραπέμπουμε τόσο στη σχετική ιστοσελίδα όσο και στο ιστολόγιο troktiko που αναδημοσίευσε το άρθρο με απίστευτα θετικά σχόλια για τον πιο δημοφιλή Στρατηγό των τελευταίων δεκαετιών:
Σε λίγες ημέρες οδηγούμαστε πάλι στην κάλπη. Θα κληθούμε να επιλέξουμε ανάμεσα σε αναξιόπιστα κόμματα και πρόσωπα. Ποιον να εμπιστευτείς; Τον κο Σαμαρά που από τις πολλές εναλλαγές θα έχει μπερδευτεί κι ο ίδιος; Τον κο Βενιζέλο που μολονότι συνταγματολόγος πέρασε μια σειρά αντισυνταγματικών μέτρων και νόμων την τελευταία διετία; Τον κο Τσίπρα που νομιμοποιεί και μοιράζει επιδόματα σε λαθρομετανάστες ενώ ακόμη δεν καταλάβαμε αν καταργεί, καταγγέλει, αλλάζει ή απλά σκίζει το μνημόνιο; Ποιον; Κι όμως υπάρχει ένας άνθρωπος που ανέλαβε υπηρεσιακά καθήκοντα υπουργού αλλά επέλεξε να εργαστεί σκληρά αντί απλά να διαχειριστεί καταστάσεις μέχρι να φύγει. Και ναι, είναι ο Φράγκος Φραγκούλης, ο υπηρεσιακός υπουργός Εθνικής Αμυνας, ο οποίος μέσα σε ένα μήνα:
Διαβάστε εδώ την αναδημοσίευση του στο troktiko με τα σχόλια αγάπης και αποδοχής του κόσμου
H Ευτυχία Φράγκου, κόρη του Α/ΓΕΣ Στγου Φραγκούλη Φράγκου, δέχθηκε άδικη επίθεση όπως αποδείχθηκε.
Δημοσιευμένο από EKĖO στην κατηγορία ΒΙΑ & ΕΓΚΛΗΜΑ, Ετικέτες: Αρχηγός ΓΕΣ, Ευτυχία Φράγκου, κόρη του Α/ΓΕΣ, κόρη του Αρχηγού ΓΕΣ,Φραγκούλης Φράγκος
Η κοινή γνώμη άρχισε να διαπιστώνει τα άδικα, υπερβολικά και ανακριβή δημοσιεύματα που έφεραν την κόρη του Αρχηγού ΓΕΣ Φραγκούλη Φράγκου να παίρνει υπέρογκα ποσά από την ΕΡΤ για εκπομπή που της ανατέθηκε. Σύμφωνα με την εφημερίδα Αδέσμευτος Τύπος: «Το δημοσίευμα Κυριακάτικης εφημερίδας με τίτλο «300.000ευρώ ξοδεύει η ΕΡΤ για τα μάτια της κόρης του Αρχηγού του ΓΕΣ» σίγουρα πρέπει να αποτελέσει μάθημα προς αποφυγή για τους εν ενεργεία και εκκολαπτόμενους δημοσιογράφους.
Το ρεπορτάζ της εφημερίδας σημειώνει ότι «κάποιοι (η διοίκηση της ΕΡΤ) επέλεξαν μια όμορφη Θεσσαλονικιά για να ξοδέψουν “πάνω της” 286.000ευρώ». Πως έχουν όμως τα πράγματα; Καταρχήν ο λόγος για την Ευτυχία Φράγκου, μια νέα παρουσιάστρια, τις σπουδές της οποίας θα ζήλευαν χιλιάδες συνάδελφοι, η οποία τυγχάνει -και μάλιστα είναι ιδιαίτερα υπερήφανη γιαυτό- να είναι κόρη του αρχηγού ΓΕΣ Αντιστράτηγου κ. Φραγκούλη Φράγκου. Αξιωματικού γνωστού για τις αξιόλογες σπουδές του επίσης.
Με το δημοσίευμα λοιπόν, στην ουσία επιδιώκεται να χτυπηθεί ο Α/ΓΕΣ, μέσω της κόρης του, η οποία πράγματι – σύμφωνα και με την ανακοίνωση της ΑΕ «The Art Factory» θα παρουσιάζει την εκπομπή «Εικόνα σου Είμαι». Μια εξωτερική παραγωγή για λογαριασμό της ΕΡΤ ΑΕ, για την οποία εργάζονται 20 τεχνικοί και δημοσιογράφοι. Η παραγωγή αφορά την παράδοση 13 εκπομπών με προϋπολογισμό 19.500ευρώ καθεμία, ενώ η παρουσιάστρια Ευτυχία Φράγκου θα έχει, σύμφωνα με την ανακοίνωση της εταιρείας «μικτές αποδοχές οι οποίες ανέρχονται σε 800ευρώ ανά εκπομπή. Συνολικά δε, για τις 13 εκπομπές που προβλέπει η σύμβαση οι μικτές αποδοχές της παρουσιάστριας μόλις που θα ξεπερνούν τις 10.000ευρώ».
Όσον αφορά την επιλογή της κόρης του στρατηγού να σημειωθεί ότι έγινε μετά από «κάστινγκ», συνεκτιμήθηκε δε ιδιαίτερα το πολυσέλιδο βιογραφικό της και οι ικανότητές της.
Τα χτυπήματα λοιπόν, που επιδιώκει το συγκεκριμένο ρεπορτάζ είναι προφανή και μάλιστα αποτελούν το ευαγγέλιο της κίτρινης δημοσιογραφίας, καθώς ο οιοσδήποτε θέλει να πει κάτι, για τον αρχηγό του ΓΕΣ, ας το κάνει ευθέως. Η μέθοδος να χτυπάνε την κόρη του και μάλιστα δημιουργώντας την εντύπωση ότι 300.000ευρώ θα πάνε στο σπίτι του Α/ΓΕΣ μέσω της εκπομπής δεν τιμά κανέναν από τους εμπλεκόμενους. Είναι τουλάχιστον πρόστυχο και αντιδεοντολογικό εκτός αν και μετά τις εξελίξεις στον Τύπο κάποιοι επιθυμούν, οι δημοσιογράφοι να πληρώνουν αντί να πληρώνονται προκειμένου να εργάζονται στα Μέσα Μαζικής Επικοινωνίας.
Είναι οφθαλμοφανές, ότι για μια ακόμη φορά τα πυρά σε βάρος του Αρχηγού του Ελληνικού Στρατού υπήρξαν… άσφαιρα.»
Όπως ακριβώς το Κέντρο Ελέγχου Όπλων είχε τονίσει τα ανώνυμα ιστολόγια έδρασαν ως ανεμιστήρες πάνω στους οποίους έπεσε η λάσπη και πλημμύρησαν το διαδίκτυο προσπαθώντας να θίξουν τον Α/ΓΕΣ. Αυτό θυμίζει μια ιστορία του σοφού που είχε κατασυκοφαντηθεί και όταν οι συκοφάντες του πήγαν να του ζητήσουν συγνώμη αυτός πήρε μια χούφτα άμμο και την πέταξε στον αέρα λέγοντας τους «Μπορείτε να μαζέψετε τους κόκκους αυτής της άμμου; άλλο τόσο μπορείτε να συμμαζέψετε τώρα και τα ψεύδη και τις συκοφαντίες σας από την κοινωνία». Όμως σίγουρα αυτό το χτύπημα στον Αρχηγό ΓΕΣ αποτελεί ακόμη ένα παράσημο της εμπιστοσύνης του Ευάγγελου Βενιζέλου στο πρόσωπό του!
thread_title:  Επιβεβαίωση και προσθήκη στοιχείων  βιογραφικού κ. Φράγκου Φραγκούλη, Επιτίμου Α/ΓΕΣ, τ. υπουργού 

message: Το άρθρο φαίνεται να είναι γραμμένο από τον ίδιο! Χείριστο είδος μονόπλευρης πληροφορίας Αναφορά:  79.103.226.155 14:33, 26 Ιουλίου 2014 (UTC)
Εγώ τό 'γραψα και δεν φαίνεται να είμαι ο ίδιος... Χρήστης:Pyraechmes καλώς ήλθε η Ελληνοαραβική άνοιξη (συζήτηση) 20:05, 16 Αυγούστου 2014 (UTC)
thread_title:  Σχόλιο 26-7-2014

message: Εισήλθε στη Στρατιωτική Σχολή Ευελπίδων 1ος το 1970 και απεφοίτησε μετά 4 έτη φοίτησης 1ος το 1974 με το βαθμό του Ανθυπολοχαγού και κατετάγει στο όπλο του Πεζικού
      Παρακολούθησε το σύνολο των Σχολείων του Στρατού με αρίστη απόδοση και ήταν εν ενεργεία Αλεξιπτωτιστής έως την αποστρατεία του
    Το 1975 στο βαθμό του Ανθυπολοχαγού υπηρέτησε ως Διοικητής Λόχου στο ΚΕΒΟΠ και στο ΚΕΝ Σύρο
    Το 1976-1977 στο βαθμό του Ανθυπολοχαγού υπηρέτησε ως Διοικητής Λόχου στο 535 ΤΠ στον ΕΒΡΟ
      Το 1977-1981 στο βαθμό του Υπολοχαγού υπηρέτησε ως Διοικητής Λόχου Καταδρομών στην Ε΄ Μοίρα Καταδρομών
      Το 1981-1983 στο βαθμό του Λοχαγού υπηρέτησε ως Διοικητής Λόχου Καταδρομών στην Δ΄ Μοίρα Καταδρομών.
       Το 1984-1987 στο βαθμό του Λοχαγού - Ταγματάρχη διετέλεσε Επιτελής 3ου ΕΓ/Τμ Σχεδίων της IIIης Μεραρχίας Ειδικών Δυνάμεων
                Το 1987-1989 στο βαθμό του Ταγματάρχη διετέλεσε Υποδιοικητής στο 505 Τάγμα Πεζοναυτών
      Το 1989-1990 φοίτησε στην Ανωτέρα Σχολή Πολέμου
       Το 1990-1991 στο βαθμό του Αντισυνταγματάρχη διετέλεσε Επιτελής 2ου και 3ου ΕΓ στο 71 Σύνταγμα Πεζικού
        Το 1991-1994 στο βαθμό του Αντισυνταγματάρχη υπηρέτησε ως Στρατιωτικός Ακόλουθος στην Άγκυρα στην Ελληνική Πρεσβεία
        Το 1994-1995 διετέλεσε Διοικητής στο 505 Τάγμα Πεζοναυτών
        Το 1996-1997 διετέλεσε Επιτελής 2ου ΕΓ/ΓΕΣ στο τμήμα Ομόρων Κρατών - Τουρκία
κ       Το 1997-1998 φοίτησε στο NATO Defence College (NADEFCOL).
         Το 1998-2001 στο βαθμό του Συνταγματάρχη υπηρέτησε ως Ακόλουθος Άμυνας στην Άγκυρα στην Ελληνική Πρεσβεία
        Το 2001 Διετέλεσε Υποδιοικητής της 32 Ταξιαρχίας Πεζοναυτών
      Το 2001-2003 στο βαθμό του Συνταγματάρχη – Ταξιάρχου διετέλεσε Διοικητής της 32 Ταξιαρχίας Πεζοναυτών
       Το 2003-2004 στο βαθμό του Ταξιάρχου διετέλεσε Υποδιευθυντής της Διακλαδικής Διευθύνσεως Στρατιωτικών Πληροφοριών (ΔΔΣΠ) του ΓΕΕΘΑ
        Το 2004-2006 στοβαθμό του Υποστρατηγου διετέλεσε Διευθυντής της Διακλαδικής Διευθύνσεως Στρατιωτικών Πληροφοριών (ΔΔΣΠ) του ΓΕΕΘΑ.
       Υπευθυνος ασφαλείας των Ολυμπιακών Αγωνων του 2004
        Το 2006-2007 στο βαθμό του Υποστρατήγου διετέλεσε Διοικητής της XVI Μ/Κ Μεραρχίας Πεζικού
         Το 2007-2008 προήχθη στο βαθμό του Αντιστράτηγου και ανέλαβε τη Διοίκηση του Β΄ ΣΣ
        Το 2008-2009 ανέλαβε τη Διοίκηση της 1ης Στρατιάς.
      Το 2009 (Μάρτιο – Αύγουστο) ανέλαβε τα καθήκοντα του Γενικού Επιθεωρητή Στρατού.
          Την 6 Αυγούστου 2009 ανέλαβε τα καθήκοντα του Αρχηγού του Γενικού Επιτελείου Στρατού ΓΕΣ κατόπιν απόφασης του Κυβερνητικού Συμβουλίου Εξωτερικών και Άμυνας.
         Την 3 Δεκεμβρίου 2011 αποστρατεύεται με το Βαθμό του Στρατηγού και γίνεται επίτιμος Αρχηγός Γενικού Επιτελείου Στρατού.
          Το 2012 (Μάιος-Ιούνιος) στην υπηρεσιακή κυβέρνηση του πρωθυπουργού κ. Παναγιώτη Πικραμένου ανέλαβε τα καθήκοντα του Υπουργού Εθνικής Άμυνας. ΥΕΘΑ
       Είναι Επίτιμος Δημότης του Δήμου Ρεθύμνης, του Δήμου Αμυνταίου, του Δήμου Ορεστιάδας και του Δήμου Σφακίων Κρήτης Αναφορά: midasoriginal@yahoo.gr Midas1970 (συζήτηση) 19:36, 10 Ιουνίου 2018 (UTC)
thread_title:  Σχόλιο 10-6-2018